Okvir spremljanja izvajanja evropskega okvira interoperabilnosti naj bi zagotovil dokazila za prihodnje ocenjevanje evropskega okvira interoperabilnosti, ki bi po prvotnih načrtih moralo biti izvedeno konec leta 2019. Da pa bi se državam članicam omogočil realističen časovni okvir, da lahko svoje nacionalne politike o e-upravi, digitalnih storitvah in interoperabilnosti prilagodijo evropskemu okviru interoperabilnosti, in ker širši okvir novega evropskega okvira interoperabilnosti zahteva dodatno notranje in zunanje usklajevanje za dosego splošno sprejetega in celovitega okvira spremljanja, se zdi potrebno preložiti ocenjevanje evropskega okvira interoperabilnosti do leta 2021. Dejansko so ti dejavniki povzročili, da se je postopek zbiranja podatkov začel šele v letu 2019, zato podatki za oceno izvajanja evropskega okvira interoperabilnosti v istem letu niso na voljo.

Rezultati izvajanja evropskega okvira interoperabilnosti po vsej EU bodo predstavljeni letno prek spletne preglednice, da bi se tako omogočila boljša podlaga za oblikovanje politik in da bi komunikacija s širšo javnostjo potekala bolj vizualno in intuitivno. V praksi je cilj preglednice izboljšati komunikacijo in krepitev zmogljivosti, da bi se države članice bolje zavedale svojega trenutnega položaja pri izvajanju evropskega okvira interoperabilnosti in da bi se jim pomagalo k lažjemu izpolnjevanju priporočil evropskega okvira interoperabilnosti.

V zvezi s tem program ISA2 razvija celovit okvir za spremljanje, ocenjevanje in sporočanje napredka, ki so ga države članice in Komisija dosegle pri izvajanju evropskega okvira interoperabilnosti. Zasnova in izvajanje tega okvira spremljanja potekata v okviru dela observatorija nacionalnih okvirov interoperabilnosti (NIFO), ki se financira s programom ISA².

Glavni deležniki programa so evropske javne uprave na vseh ravneh: na ravni EU ter na nacionalni, regionalni in lokalni ravni. Vendar program vpliva na mnogo širšo skupino deležnikov, vključno s podjetji in državljani EU. Program ISA2 je odprt za države članice EU, druge države Evropskega gospodarskega prostora in države kandidatke. Poleg 28 držav članic EU v programu sodelujejo še tri druge države: Islandija, Norveška (od leta 2016) in Črna gora (od leta 2018). Program spodbuja tudi sodelovanje z drugimi državami, ki niso članice EU, ter z mednarodnimi organizacijami in organi.

V praksi se ISA2 izvaja od 1. januarja 2016 do 31. decembra 2020 s skupnim proračunom 130,9 milijona EUR. Z njim se financirajo ukrepi, opredeljeni na letni podlagi v letnem tekočem delovnem programu. Upravljanje programa spodbuja tudi sinergije z drugimi programi EU, kot sta instrument za povezovanje Evrope (IPE) in program za podporo strukturnim reformam.

Za dosego teh ciljev program izhaja iz dosežkov svojega predhodnika, programa ISA. V njem je hkrati poudarjeno nemoteno vključevanje v širši okvir politike, povezane z digitalizacijo javnih uprav v EU. V zvezi s tem je program ISA2 glavni instrument v podporo izvajanju evropskega okvira interoperabilnosti, ki je bil posodobljen in razširjen, kot je načrtovano v sporočilu o strategiji za enotni digitalni trg za Evropo. Med ostalimi pobudami politik, h katerim prispeva program ISA2, so akcijski načrt za e-upravo za obdobje 2016–2020, Talinska deklaracija iz leta 2017 o e-upravi in uredba o enotnem digitalnem portalu.

–spodbujati celostni pristop k interoperabilnosti v EU s prepoznavanjem, ustvarjanjem in upravljanjem interoperabilnostnih rešitev ter olajševanjem njihove ponovne uporabe v evropskih javnih upravah. S tem se bo podprlo izvajanje različnih politik in dejavnosti EU.

–prispevati k razvoju učinkovitejše, poenostavljene in uporabniku prijazne e-uprave na nacionalni, regionalni in lokalni ravni uprav;

–pospešiti učinkovito in zmogljivo elektronsko čezmejno in medsektorsko sodelovanje med evropskimi javnimi upravami, podjetji in državljani;

V tem poročilu so predstavljene ugotovitve in priporočila vmesnega ocenjevanja programa ISA2. Na podlagi člena 13(3) sklepa o programu ISA2 mora Komisija izvesti to ocenjevanje in do 30. septembra 2019 Evropskemu parlamentu in Svetu sporočiti njegove rezultate.

Kot določa sklep o programu ISA2, se je 1. januarja 2016 začel izvajati petletni program za interoperabilnostne rešitve in skupne okvire za evropske javne uprave, podjetja in državljane (program ISA2) kot nadaljevanje programa ISA.

Poleg tega je s skupnim izvajanjem ocenjevanja evropskega okvira interoperabilnosti in končnega ocenjevanja programa ISA2 v letu 2021 mogoče ustvariti številne sinergije, saj je program glavni instrument v podporo izvajanju evropskega okvira interoperabilnosti.

4.Metodologija

Vmesno ocenjevanje programa ISA2 je temeljilo na kvantitativnih in kvalitativnih podatkih, zbranih z različnimi metodami, kot so teoretične raziskave, javna posvetovanja, ciljne spletne ankete, poglobljeni intervjuji in uvodne delavnice. Dejavnosti posvetovanja so omogočile širšo vključenost različnih deležnikov programa ISA2, od predstavnikov držav članic in oddelkov Komisije do državljanov in organizacij za standardizacijo.

Za boljše usmerjanje zbiranja podatkov je bil med 53 ukrepi, razvrščenimi v 9 svežnjev, ki so se do leta 2018 financirali s programom ISA2, izbran vzorec 20 ukrepov. Da bi bili izbrani ukrepi večinoma reprezentativni za program, je vzorčenje temeljilo na štirih vnaprej določenih merilih. Hkrati je bilo skupno zbiranje podatkov dopolnjeno s strokovno oceno programa, ki so jo izvedli štirje tehnični strokovnjaki za interoperabilnost.

5.Težave in vprašanja v zvezi z ocenjevanjem

Ocenjevanje je bilo osredotočeno na naslednjih sedem glavnih meril:

–Ustreznost – koliko so cilji programa ISA² še vedno ustrezni glede na nastajajoče potrebe in težave na nacionalni ravni in ravni EU?

–Uspešnost – v kakšnem obsegu so bili z rezultati programa ISA² doseženi cilji programa? Ali so določeni vidiki bolj ali manj uspešni od drugih in kaj se lahko naučimo iz tega?

–Učinkovitost – koliko je bil program stroškovno učinkovit? Kateri vidiki programa so najbolj ali najmanj učinkoviti, zlasti glede uporabljenih virov? Kako uspešen je program glede načrtovanega dela in proračuna?

–Skladnost – v kakšnem obsegu so bili ukrepi programa ISA² del „celostnega“ pristopa v okviru programa (notranja skladnost)? V kakšnem obsegu je program ISA² skladen z drugimi ukrepi EU, ki imajo podobne cilje, ter s svetovnimi pobudami na istem področju (zunanja skladnost)?

–Dodana vrednost EU – kaj je dodana vrednost programa ISA² v primerjavi s tem, kar bi bilo mogoče razumno pričakovati od ukrepov držav članic na nacionalni, regionalni in/ali lokalni ravni?

–Uporabnost – kako dejanski in pričakovani ukrepi in rezultati programa ISA² ustrezajo potrebam, ki naj bi jih zadovoljili?

–Trajnost – v kakšnem obsegu sta bili zagotovljeni finančna vzdržnost ter tehnična in operativna trajnost razvitih rešitev, ki se vzdržujejo in delujejo na podlagi programa ISA²?

6.Ugotovitve

Na podlagi podatkov, zbranih od 129 deležnikov, s katerimi so potekala posvetovanja, ter z obširnimi teoretičnimi raziskavami in ocenami strokovnjakov, vmesno ocenjevanje potrjuje, da je program ISA2 uspešen po vseh ocenjevalnih merilih. Vendar je ocena omejena na ukrepe, financirane med letoma 2016 in 2018, zato bo mogoče rezultate tekočih ukrepov ter dolgoročnejše rezultate programa ISA2 zajeti šele po zaključku programa.

6.1.Ustreznost

Cilji programa ISA2 so še vedno ustrezni glede na nastajajoče potrebe in težave na področju interoperabilnosti digitalnih javnih storitev, kar potrjuje, da je program ustrezen. Večina deležnikov, s katerimi so potekala posvetovanja, se strinja, da so težave z upravnimi e-ovirami in prvotno ugotovljene povezane potrebe še vedno upoštevne. Vendar imajo nekateri deležniki (46 od 129) trenutno nekatere dodatne potrebe (kot je na primer bolj predpisujoč pristop k zasnovi interoperabilnih javnih storitev) in težave (vključno z omejenimi viri), kar je mogoče le delno obravnavati s programom ISA2.

Posebno pozornost je treba nameniti dodatni potrebi po zagotovitvi več sodelovanja in izmenjav z regionalnimi in lokalnimi upravami, da bi se tako povečala ozaveščenost o interoperabilnosti in uvajanju rešitev ISA2 na podnacionalni ravni.

Ozaveščanje javnih uprav o interoperabilnosti je bilo prvo od treh priporočil v končnem ocenjevanju programa ISA. Program ISA2 je skladno s tem pozivom v letu 2017 sprejel svojo strategijo komuniciranja in načrt sodelovanja ter med letoma 2016 in 2018 organiziral 10 večjih dogodkov s povprečno 211 udeleženci na posameznem dogodku. Poleg tega so predstavniki programa ISA2 dejavno sodelovali na 60 dogodkih, ki so potekali v istem obdobju. Vmesno ocenjevanje kaže, da so bila ta prizadevanja plodna, saj je večina deležnikov, s katerimi so potekala posvetovanja, navedla, da imajo strokovno znanje o interoperabilnosti (91 od 128) in o programu ISA2 (81 od 128). Kljub temu splošnemu zavedanju pa zgoraj izpostavljena dodatna potreba nakazuje, da bi se v programu morale nadaljevati dejavnosti ozaveščanja, usmerjene v regionalne in lokalne uprave ter morda tudi v posredne upravičence, kot so državljani in podjetja.

6.2.Uspešnost